< Cisco szerint a hálózat

Hálózatok megismerése

Szerző: Sallai András

Copyright © Sallai András, 2018

Licenc: CC Attribution-Share Alike 4.0 International

Web: https://szit.hu

A hálózatok előnyei

erőforrások megosztása

teljesítmények egyenletesebb megosztása

kommunikáció

költség-hatékony

nagyobb megbízhatóság

adatbázisok elérése

Az Internet

Az Internet egy világméretű hálózat, amely a TCP/IP protokollcsaládon alapszik. Úgyis írhatnánk: Transmission Control Protocol/Internet Protocol. Lehetséges magyar fordítás: átviteli vezérlő protokoll/internet protokoll.

A TCP/IP protokollcsaládban a TCP és az IP is egy konkrét protokoll, de nem csak ebből a két protokollból áll. A két protokoll csak a nevet adata protokollcsalád számára.

Az Internet története

1958-ban az Egyesült Államok védelmi minisztériumának kutatásért felelős részlege létrehozta az ARPA részleget. Az ARPA a Advanced Research Projects Agency rövidítése.

1972-ben átnevezik DARPA névre, azaz Defense Advanced Research Projects Agency névre.

A Szovjetunió fellövi az első műholdat, amelynek a neve Szputnyik–1-et (oroszul: Спутник). Az USA válasznak szánta az ARPANET projektet, ahol a cél egy olyan hálózat, amelynek bármelyik része, ha kiesik, a többi működik.

Az ARPANET-et 1966-ban kezdik fejleszteni, az ARPA keretein belül. 1969-ben az ARPANET alapja az NCP protokoll.

Elsőként négy egyetem csatlakozik:

UCLA - University of California, Los Angeles

UCSB - University of California (Santa Barbara)

SRI - Stanford Kutatóintézet

UTAH - University of Utah

Gépek az Interneten

A korai időszakban ha az ember számítógépet akart használni, akkor oda kellett mennie, ahol volt ilyen. Az ezredforduló óta a számítógépek az emberrel együtt vándorolnak, lásd mobileszközök. A számítógépek mellett egyre több eszköz került az Internetre. Mostani tendencia szerint minden eszközünket az Internetre fogunk kötni.

Az Internetre kötött gépek az évtizedek során megduplázódnak:

1995 =======
2000 ==============
2011 ============================
2025 ========================================================

Új lehetőségek az Interneten

Az Internet néhány lehetősége az utóbbi években nagyon népszerű lett. Ezek egy része korábban is létezett, de nem örvendett ilyen népszerűségnek.

Közösségi portálok

Csoportmunka

Blog – webes blogok

Wiki – csoport által szerkeszthető

Podcasting – hang és zene szolgáltatás

Peer-to-peer – P2P – fájlmegosztás

azonnali üzenetküldés

Hálózatok felépítése

Internet

Az Internetet alkotó hálózatok általában két csoportra osztjuk:

otthoni vagy kisvállalati hálózatok

vállalatok vagy nagy szervezetek hálózatai

Hálózati eszközök

A hálózat végberendezései

Ahogy az adatok elérik a hálózat végberendezéseit, azok nem közlekednek tovább. Ilyen végberendezések:

számítógép

laptop

szerver

IP telefon

TelePresence

biztonsági kamerák

mobileszközök

A hálózat közvetítő eszközei

A hálózat közvetítő eszközei továbbítják az adatokat. Ilyen berendezések:

elosztó – Hub

kapcsoló – Switch

forgalomirányító – Router

tűzfalak – firewall

A közvetítő eszközök a következő szolgáltatásokat nyújtják:

jelek újragenerálása

információ útvonalakról

üzenetek osztályozása – QoS

értesítés hibákról

alternatív útvonalak biztosítása

szűrés

A hálózat komponensei

Hálózati közegek

Fémvezetékek

Üvegek vagy műanyagszál

vezeték nélküli átvitel közeg

Hálózati fogalmak

NIC – Network Interface Card

Fizikai port:

a hálózati eszközön csatlakozási lehetőség

Interfész

speciális port, amely hálózathoz csatlakozik

Topológiák

fizikai

a hálózat váza

logikai

a kommunikáció módját mutatja be

szórásos

vezérjeles

Hálózati technológiák

Adatszórásos technológiák

Idegen szóval broadcasting

vagy multipont összeköttetésű hálózat.

Egyetlen kommunikációs csatorna,

amelyet a hálózatra csatlakozó összes gép közösen használ.

Pont-pont hálózatok

Sok olyan kapcsolatból állnak,

amelyek géppárokat kötnek össze

Hálózat típusok

A hálózati infrastruktúrának két nagy típusa általános:

LAN – Local Area Network

WAN – Wide Area Network

A WAN hálózatok általában más hálózatokhoz adnak hozzáférést, amelyet jellemzően egy távközlési szolgáltató birtokol.

Egyéb hálózati típusok:

MAN – Metropolitan Area Network

Kisebb mint egy WAN, de nagyobb mint egy LAN

WLAN – Wireless LAN

SAN – Storage Area Network

hálózaton összekötött adattárolók

PAN – Personal Area Network

személyes hálózat

például: számítógéppel összekötött mobil telefon USB kábelen

internet – a hálózatok hálózata

LAN

A LAN egy helyi hálózat, ahol a végberendezések egy kisebb terülten vannak összekapcsolva. A LAN hálózat általában

otthon egy lakásban, házban

iskola épületében

irodaépületben

kampusz

Általában egy magánszemély vagy egy szervezet kezeli. A LAN hálózati eszközei nagy sávszélességgel kapcsolódnak egymáshoz.

WAN

A WAN összekapcsolja a LAN-okat, így nagy földrajzi területeket fog át. A WAN kezelését több szolgáltató végzi. A LAN hálózatoknál kisebb sávszélességgel biztosítja a kapcsolatokat.

Internet

Az internet az egymással összekapcsolt hálózatok. Az Internetnek nincs tulajdonosa. Ezért is fontos követelmény a szabványos technológiák alkalmazása.

Az Interneten számos hálózati ügynökség működik együtt az adminisztrációs munkák elvégzése érdekében. Vannak szervezetek, amely azért felelősek, hogy az internetes szabványok kidolgozásán munkálkodjon. Ilyen szervezet az IETF, azaz az Internet Engineering Task Force.

Intranet, extranet

Az intranet egy szervezet saját hálózata, saját szolgáltatásai. Gyakori például csak belülről elérhető weboldal. Az Internet felöl a webhely nem érhető el.

Az extranet az együttműködő szervezetek közös hálózat.

Internet hozzáférési technológiák

Az Internet szolgáltatókat néha egyszerűen ISP-nek nevezzük az angol neve után: Internet Service Provider.

Otthoni és kisvállalati környezetben a legnépszerűbb Internetelérési technológiák:

szélessávú kábel

szélessávú digitális előfizetői vonal (DSL)

vezeték nélküli WAN-ok

mobil szolgáltatók

Nagyvállalati környezetben gyorsabb kapcsolatok szükségesek, az IP-telefonok, videokonferenciák és tároló-adatközpontok elérése érdekében.

Üzleti szolgáltatások:

üzleti DSL

bérelt vonalak

Metro Ethernet

Konvergált hálózatok

A hálózatok hagyományosan külön-külön gondoskodtak a telefon, a műsorszórás, és az internetes kapcsolatokról.

Megbízható hálózatok

A megbízható hálózatoknak négy fontos alapeleme van:

hibatűrés

minőségbiztosítás

biztonság

skálázhatóság

Csomagkapcsolt hálózatok

A hálózatok üzeneteit kisebb csomagokra bontjuk. Így egyszerre többféle csomag is utazhat egy közegen. A csomagok többféle útvonalat használhatnak a célig.

kisebb részek

többféle csomag

több útvonal

Szolgáltatók skálázása

Az Internet szolgáltatók három szinten működnek. A Tier 1 szolgáltatók kapcsolódnak közvetlenül a gerinchálózatra. A Tier 2 szolgáltatók a Tier 1 szolgátatoktól vásárolják a szolgáltatást. Az ISP-ék, a Tier 3-s szolgáltatóktól vásárolnak a otthoni kisvállalati végfelhasználók.

Új trendek

BYOD – Bring Your Own Device – hozd a saját eszközöd

Online együttműködés

Video kommunikáció

Felhő alapú munka

Felhő

A felhők megvásárolható szolgáltatások, amit az Interneten keresztül kínálnak számunkra. A szolgáltatások lehetnek:

hardver erőforrás

szoftver erőforrás

Előnye, hogy az erőforrásokról nem nekünk kell gondoskodni.

Hálózati fenyegetések

vírusok, férgek, trójai

kémprogramok

reklám programok

cracker támadás (rosszindulatú hacker)

lehallgatás

személyazonosság lopás

szolgáltatásmegtagadásos támadás

Védekezésként, az otthoni és kisvállalati megoldások a vírusszűrő és a tűzfal.

Otthon és kisvállalat:

vírusszűrő

tűzfal

Vállalatok minimális megoldásai:

dedikált tűzfalrendszer

VPN

ACL

behatolás érzékelő, megelőző rendszerek